Haris Alwalid video chat room – CLIPONYU | Video Chat Online
HotBasicPremiumLuxuryToHaris AlwalidJumlahPattern1888188288588888Sendchoose goods!!My Bag In 2006 het CNN die CNN iReport van stapel gestuur, 'n projek met die oogmerk om gebruikergeskepte nuus aan CNN te lewer. Sy teenstander Fox News Channel het daarna sy eie projek begin, wat hy "uReport" genoem het. Dit was tipies van die nuusorganisasies in 2005–2006, wat veral na die Londense bomontploffings besef het dat burgerlike joernalistiek besig was om 'n beduidende deel van uitgesaaide nuus te word. Sky News kry byvoorbeeld gereeld foto's en video's van hul kykers.
Gebruikergeskepte inhoud was die onderwerp van Time se aanwysing van 2006 se Persoon van die Jaar as "Jy", bedoelende al die mense wat bygedra het tot gebruikergeskepte inhoud op byvoorbeeld YouTube en Wikipedia. 'n Voorloper van gebruikergeskepte inhoud wat op YouTube opgelaai is, was America's Funniest Home Videos.
Die motivering om GGI te skepWysig
Terwyl die voordele verbonde aan gebruikergeskepte inhoud vir die aanbieder van die inhoud duidelik is, is die voordele vir die bydraer minder regstreeks. Daar is verskeie teorieë agter die motivering om gebruikergeskepte inhoud by te dra, wat wissel van altruïsties, sosiaal en materialisties. Vanweë die hoë waarde van gebruikergeskepte inhoud, gebruik baie webruimtes aansporings om die skep daarvan aan te moedig. Hierdie aansporings kan oor die algemeen verdeel word in onuitgesproke aansporings en uitdruklike aansporings.
Uitdruklike aansporings: Hierdie aansporings verwys na tasbare vergoeding. Voorbeelde is onder meer finansiële betaling, inskrywing in 'n kompetisie, 'n koopbewys, 'n koepon en gereëlde-reisiger-myle. Webwerwe soos die Kanadese inkopieplatform Wishabi en Amazon gebruik albei dié soort finansiële aansporings. Die nadeel is dat die gebruiker dit later bloot vir die uitdruklike aansporing doen, wat die ander vorm van sosiale of altruïstiese motivering verminder, wat dit al hoe duurder vir die inhoudaanbieder maak om langtermynbydraers te behou.
Vermaakmediapublikasies sluit Reddit, 9Gag, 4chan, Upworthy, Inbound.org en Distractify. Webwerwe soos 9Gag stel gebruikers in staat om memes en vinnige videogrepe te skep. Webwerwe soos Tech in Asië en Buzzfeed betrek lesers by professionele gemeenskappe deur artikels te plaas met gebruikergeskepte kommentaarafdelings. Ander soorte is fanfiction soos FanFiction.Net, imageboards; verskeie kunswerke soos deviantArt en Newgrounds; die deel van selfoonfoto's en -video's soos Picasa en Flickr; gebruikerresessiewebwerwe; sosiale netwerke vir klank soos SoundCloud; en massaborgskappe soos Kickstarter of crowdsourcing. Sekere vorme van gebruikergeskepte inhoud kan beskou word as burgerlike joernalistiek.
Die deel van foto'sWysig
'n Fotodeel-webwerf soos Flickr is 'n webwerf waar gebruikers hul persoonlike foto's kan plaas en hulle etikette gee na aanleiding van hul "motivering". Flickr bied nie net die foto's aan nie, maar stel hulle aan die publiek beskikbaar vir hergebruik en selfs om verander te word. Dit bevat uitsluitlik gebruikergeskepte inhoud.
Die uitwerking op joernalistiekWysig
Die ingebruikneem van Web 2.0-tegnologie in nuuswebwerwe het dit moontlik gemaak dat aanlyngebruikergeskepte inhoud van sosiale platvorms soos MySpace, LiveJournal en persoonlike blogs na die hoofstroom- aanlynjoernalistiek beweeg, in die vorm van kommentaar oor nuusberigte wat deur professionele joernaliste geskryf is, en ook deur opnames, die deel van inhoud en ander vorme van burgerlike joernalistiek.
Sedert die middel-2000's moes joernaliste en uitgewers dink oor die uitwerking wat gebruikergeskepte inhoud gehad het op hoe nuus gepubliseer, gelees en gedeel word. 'n 2016-studie van uitgewers se sakemodelle dui daarop dat lesers van aanlyn nuusbronne artikels deur sowel joernaliste as gebruikers beskou as van waarde – solank die gebruikers kundiges is op die gebied waaroor hulle skryf. In reaksie hierop word voorgestel dat aanlyn nuuswebwerwe hulself nie net moet beskou as 'n bron van artikels en ander soorte joernalistiek nie, maar ook as 'n platform vir die betrokkenheid by en terugvoering van hul gemeenskappe. Die voortgesette betrokkenheid by 'n nuuswebwerf wat moontlik is vanweë die interaktiewe aard van gebruikergeskepte inhoud word beskou as 'n toekomstige bron van volhoubare inkomste vir uitgewers van aanlynjoernalistiek.
Die gebruik in bemarkingWysig
Die gebruik van gebruikergeskepte inhoud is opmerklik in die pogings om aanlyn te bemark, veral onder millenniale. 'n Goeie rede hiervoor is dat 14% van verbruikers in Amerika handelsadvertensies vertrou, terwyl 48% van verbruikers GGI vertrou. Al hoe meer maatskappye gebruik GGI-tegnieke in hul bemarkingsveldtogte, soos Starbucks met hul Wit Beker-kompetisie waar klante meegeding het oor wie die beste gekrabbel (doodle) op sy beker kon teken.
Die doeltreffendheid van GGI in bemarking is ook beduidend. Byvoorbeeld, die "Share a Coke"-veldtog van Coca-Cola waarin klante foto's van hulself met bottels op sosiale media kon plaas, het gelei tot 'n inkomstestyging van 2%. Vir millenniale kan GGI hul aankoopbesluite 59% van die kere beïnvloed, terwyl 84% sê dat GGI op 'n maatskappy se webwerf 'n mate van invloed het op wat hulle koop, gewoonlik op 'n positiewe manier. Oor die algemeen heg verbruikers meer waarde aan eweknieë se aanbevelings en resensies as dié van professionele mense.
↑ Beal, Vangie. "What is User-Generated Content?". Webopedia (in Engels). Geargiveer vanaf die oorspronklike op 9 Desember 2019. Besoek op 13 April 2017.
↑ 2,0 2,1 "The BBC May be the First Mainstream Industrial Medium to Adopt User-Generated Content" (in Engels). BBC News. 4 Julie 2006. Geargiveer vanaf die oorspronklike op 21 Junie 2017. Besoek op 2 April 2017.
↑ 3,0 3,1 Lev Grossman (13 Desember 2006). "You — Yes, You — Are TIME's Person of the Year". Time (in Engels). Geargiveer vanaf die oorspronklike op 24 Augustus 2013. Besoek op 20 Desember 2012.
↑ John Battelle (5 Desember 2006). "Packaged Goods Media vs. Conversational Media, Part One (Updated)" (in Engels). Geargiveer vanaf die oorspronklike op 2 Mei 2020. Besoek op 23 Augustus 2011.
↑ UGCprinciples.com. "Principles for User Generated Content Principles". UGCprinciples.com. Missing or empty |url= (help); |access-date= requires |url= (help)
↑ IAB. "IAB Status Platform Report" (PDF). IAB.NET.
↑ Toluna: "Mixing Financial, Social and Fun Incentives for Social Voting" (PDF). Besoek op 3 Maart 2010.
↑ wisdump: "The Overjustification Effect and User Generated Content" (in Engels). Geargiveer vanaf die oorspronklike op 10 September 2019. Besoek op 3 Maart 2010.
↑ "How Ray Chan started 9GAG, and a career in fun". Meld Magazine – Melbourne's international student news website (in Engels). Geargiveer vanaf die oorspronklike op 24 Julie 2019. Besoek op 3 Januarie 2016.
↑ "A Guide to User-Generated Content | Sprout Social". Sprout Social (in Engels). Sprout Social. Besoek op 2016-01-03.
↑ "Tech in Asia – Connecting Asia's startup ecosystem". www.techinasia.com (in Engels). Besoek op 2016-01-03.
↑ Jack Collins (11 Julie 2016). "A Complete Guide to User Generated Content Marketing". Besoek op 2017-04-02.
↑ David Hunegnaw (6 Januarie 2017). "The Future of User-Generated Contant is Owned" (in Engels). Geargiveer vanaf die oorspronklike op 29 Augustus 2019. Besoek op 2 April 2016.
↑ John Battelle (16 Oktober 2016). "10 Stats That Show Why User-Generated Content Works" (in Engels). Geargiveer vanaf die oorspronklike op 25 Mei 2018. Besoek op 2 April 2017.
Ontsluit van "https://af.wikipedia.org/w/index.php?title=Gebruikergeskepte_inhoud&oldid=2181299"
Last edited on 13 Mei 2020, at 16:45